FRANCOIS VILLON - BALADE 


Balada doamnelor de altădată 


Pe unde-s, prin ce tan de vis, 
Flora, romana-ncantatoare, 
Alcibiada sau Thais, 

Ce fost-au bune verigoare, 
Echo, dând zvonuri chematoare 
Pe stânci şi ape spre liman, 
Frumoasă de pereche n-are? 
Dar unde-i neaua din cel an? 


Dar inteleapta Helois? 

De dragu-i, cât a pătirit 
Pierre Abelard la Sant Denis, 
Scopit şi-apoi călugărit. 

La fel, Doamna ce-a poruncit 
să se înece Buridan 

În sac și-n Sena azvarlt? 

Dar unde-i neaua din cel an? 


Regina Blanche ca floarea-nvoalta 
cântând cu voce descantata, 

Eetris, As, Berte cea inalta, 
Eremibourg, doamnä-n Maine odată, 
Lorena Jeanne, nevinovata 

De englezi arsă la Rouan, 

Unde-s, Fecioară preacurată! 

Dar unde-i neaua din cel an? 


Printe, nu întreba pe unde, 
Nici de al vremilor nolan, 
Doar un refren it va raspunde: 
Dar unde-i neaua din cel an? 


FRANCOIS VILLON - BALADE 


Balada doamnelor de altadata 


Pe unde-s, prin ce tari de vis, 
Flora, romana-ncantatoare, 
Alcibiada sau Thais, 

Ce fost-au bune verisoare, 
Echo, dand zvonuri chematoare 
Pe stânci şi ape spre liman, 
Frumoasă de pereche n-are? 
Dar unde-i neaua din cel an? 


Dar inteleapta Helois? 

De dragu-i, cât a patimit 
Pierre Abelard la Saint Denis, 
Scopit şi-apoi călugărit. 

La fel, Doamna ce-a poruncit 
Să se înece Buridan 

În sac şi-n Sena azvârlit? 

Dar unde-i neaua din cel an? 


Regina Blanche ca floarea-nvoaltă 
Cântând cu voce descântată, 

Betris, Alis, Berte cea înaltă, 
Erembourg, doamnă-n Maine odată, 
Lorena Jeanne, nevinovată 

De englezi arsă la Rouan, 

Unde-s, Fecioară preacurată? 

Dar unde-i neaua din cel an? 


Printe, nu întreba pe unde, 
Nici de al vremilor noian, 
Doar un refren iti va răspunde: 
Dar unde-i neaua din cel an? 


Balada domnilor de altadata 
urmând zisele dinainte 


Unde-i Calist al treilea, care 
Ca ultimul cu-acest blazon 
Doar patru ani fu papă, oare? 
Alfons, rege în Aragon 
Sfiosul duce de Bourbon, 


Şi Artus, duce de Bretaigne, 


Carol, al şaptelea pe tron? 
Dar unde-i mândrul Charlemagne? 


Asisderi, regele scotist 

Cel ce avea, precum se stie, 
Jumate chip ca de-ametist, 
Din crestet pana la barbie? 
Al Ciprului domn und' sa fie, 
Ori riga Spaniei, sunt ani 


Si numele-i uitai, vai mie? 


Dar unde-i mândrul Charlemagne? 


Nu zic de alții, tac mai bine, 
Deşertăciune-i lumea toată. 
Să-nfrunte moartea n-are cine, 

Ori s-o amâne, nici cu plată. 

Dar aş mai întreba o dată: 
Lancelot, duce de Behaigne 
Unde-i? dar spita lui bogată? 

Dar unde-i mândrul Charlemagne? 


Unde-i Claquin, bravul breton 

Sau contele Delfin d'Auvergne 

Ori răposatul d'Alencon 

Dar unde-i mândrul Charlemagne? 


Balada cu acelasi talc 
în vechiul grai frâncesc 


Dar sfintii-apostoli undi-s oare, 
Cu patrahire, strai bogat, 
Încinşi cu stole şi stihare, 

Ce-l iau de gat pre necurat 
Incins de rău şi de păcat? 

Ca orice om de rând s-au frânt, 
Cu toţii lumea o-au lăsat: 

Ca pleava spulberată-n vânt. 


Dar din Constantinopol cei 
Chezari cu pumnul daurit, 


Si încă, riga Franciei, 


Intre toți regii-mpodobit 

Ce pentru Domnu' a ctitorit 
Locaş de-nchinăciuni preasfânt? 
Fost-a la vremea lui slăvit? 

Ca pleava spulberată-n vânt. 


Ci undi-i, din Vienne şi Grenobles 
Delfinul scump, viteaz; şi mai, 
Cei din Dijon, Salins ori Doles, 
Domnii şi-odraslelele de crai 

Cu oameni, curte şi alai, 

Crainici, trompeti, urmaşi? ei sînt, 
Oricât se ghiftuira, vai, 

Ca pleava spulberată-n vânt. 


Prinții aşişderi mortii-s dati 
Ca orice om de pre pamant, 
Geaba is tristi ori maniati, - 
Ca pleava spulberata-n vant. 


Balada si povata frumoasei coifarese 
la fetele de dragoste 


Deci cugetă, Manusereasa, 

Ce te-am şcolit când erai jună; 
Si tu, Blanche, Pingelăreasă, 

Acum e vremea cea mai buna: 

Cu amândouă mâini adună, 

De cruti bărbaţii, ai greşit, 

Că vremea babei va s-apună 

Ca banul scos din circuit. 


Si tu mândră Carnatareasa 
Ce dantuiesti cu dibacie, 
Tu, Guillemete, Tapitereasa, 
Nu-mi rade sfatul, c-o sa vie 
Vremea sa-nchizi la pravalie; 
Bătrână, când te-ai vestejit, 
Doar popi carunti o să te ştie, 
Ca banul scos din circuit. 


Si tu Jeaneto, Scufareasa, 
Vezi sa nu pici in lat cumva; 
Catrino, ce croiesti matasa, 
Bărbaţii nu-i mai alunga: 
Cine-i urâtă, să nu stea, 
Cu zâmbete tot i-a momit. 
Doar hoaşca nimeni nu o vrea, 
Ca banul scos din circuit. 


Fetelor, pricepeti odată 
De ce m-am plâns şi jeluit: 
Că nu-s de nimeni căutată, 
Ca banul scos din circuit. 


5 


pà o 


Dublă baladă 
cu acelaşi tâlc 


Tubiti, de-aceea, cat vă place, 
Fiţi veseli şi petrecareti, 

Că pân' la urmă, orice-ati face, 
Capetele vi le pierdeţi. 

Nerozi ajung cei prea iubeţi: 
Salmon căzu-n idolatrie, 
Samson in tagma la orbeti. 
Ferice-i care nu le stie ! 


Orfeu, care din flauturi 

din cimpoi da zvon vrajit, 

De cainele cu patru guri, 
Cerber, aproape fu-nghitit. 
Narcis, că prea mult şi-a iubit 
Chipul cel plin de gingăşie, 
In put adânc s-a prăbuşit. 
Ferice-i care nu le ştie! 


Sardana, cavalerul care 
Creta în lupte-a cucerit, 

Îşi puse strai de tesatoare, 
Printre muieri, la razboit. 
David, crai şi profet vestit, 
La băi o coapsă durdulie 
Văzând, pe Domnul l-a hulit. 
Ferice-i care nu le ştie! 


Amon căzu în dezonoare, 
(Cică plăcinte a mâncat), 

Cu Tamar, ce ruşine mare, 
Chiar sora lui, urcând in pat. 
Irod, (nu-s basme), l-a scurtat 
Pe Sant Ioan de scafarlie, 
Doar pentru danturi $i cantat. 


Ferice-i care nu le stie! 


De mine, bietul, să mai zic: 
M-au bătut gol, ca pe-un misel, 
Ca rufa-n râu, n-ascund nimic. 
Cine mi-a dat amaru' acel 
Decât Catrina de Vaucelles? 
Noel, când luam pe scăfârlie, 
La praznic fu părtaş şi el. 
Ferice-i care nu le ştie! 


Dar tinerelul ăsta oare 

De fete crezi că s-ar lăsa? 

Nici de l-ai arde la frigare 

Ca pe-un călar pe mături, ba! 
Prea-s dulci şi au pe vino-'ncoa'. 
Dar să le crezi, e nebunie, 
Blonde ori brune-s tot aşa. 
Ferice-i care nu le ştie! 


Balada ce a facut-o Villon 
la ruga mamei sale 
spre a se inchina la Maica Domnului 


Stăpână-n cer şi pre pământ regina, 
Imparatind a iadului genune, 
Primeste-o pe umila ta creştină, 

Si printre drept aleşii Tai mă pune, 
Chiar de mi-e viaţa doar deşertăciune, 
Iar darul Tau, Stăpână-'ndurătoare 
Pentru păcatul meu e mult prea mare, 
Dar fără el nu-i suflet s-aibă parte 
De rai; nu-s ademenitoare; 
În asta voi a crede, pan' la moarte. 


Că sunt a lui dă-i Fiului tău veste, 
Prin mila lui să stearg'-al meu păcat 
Ca Eghiptenei, ce iertată este, 

Ori Teofil, de vină curăţat 

Numai fiindcă tu te-ai îndurat, 

Chiar de s-a fost la diavol juruit. 
Fereşte-mă de răul cel cumplit, 
Fecioară ce-ai fost vrednică să poarte 
Trupul cel sfânt, în slujbe preaslăvit: 
In asta voi a crede, pan' la moarte. 


Biată bătrână-s, cu păcate grele, 
Si carte n-am, sunt o nestiutoare. 
În mânăstirea parohiei mele, 
Văz rai pictat, cu harfe sunătoare 
Si-un iad cu păcătoşi în caznă mare; 
Unul mă bucură, celălalt ma-'nfioara. 
Dă-mi bucuria doar, scumpă Fecioară, 
Ce-o caută păcătoşi cu vieţi deşarte. 
Plini de credință şi smerire, doară 
În asta voi a crede, pan' la moarte. 


Virgina prin care s-a zamislit 

Isus, al lumii domn fara sfarsit. 
Luand pacatul nost' ne-a mantuit, 

La noi s-a coborât şi mila-'mparte. 
Ofrandă morţii, scump vlăstar ceresc, 
Nouă Stăpân, precum mărturisesc: 

În asta voi a crede, pan' la moarte. 


Balada lui Villon pentru amanta lui 
(Balada care se termina in R) 


Falsa frumusete, scump e-al tau dever, 
Rea fara margini, de-un dulceag amar, 
Amor mai crancen ca un dumicat de fier, 
Numele ţi-l pot spune, sigur ca dispar: 
Chin prefăcut în farmec, inimii calvar, 
Orgoliu ascuns, prin tine oameni mor, 
Iar ochii tăi n-au milă; legea cere doar 
Să nu dai în sărman, să-i fii de ajutor. 


Mai cu folos cătam şi mai cu spor 
Altunde ajutor, cinstire chiar; 

Reazim de n-oi găsi, izbavitor, 
Trebuie, ruşinat, să plec hoinar. 

Hei, mic şi mare, milă aşadar! 

Ei, cum e? fără scut va fi să mor, 

Sau te înduri, cum scrie în glosar, 

Să nu dai în sărman, să-i fii de ajutor? 


Dar vremea ce-ofileşte trece-n zbor, 
Iar nurii tai, uscate flori îmi par. 

Aş râde eu, dar fălcile mă dor, 

Ba-i nebunie, am aceeaşi soartă doar: 
Moşneag voi fi; tu slută, fără har. 
Deci bea, până izvoru-i curgător, 

Nu împărți la toţi din cel amar; 

Să nu dai în sărman, să-i fii de ajutor. 


Prinţ iubitor, amant prea temerar, 

Nu vreau să-ţi fac în ciudă, cârtitor, 
Dar inimii, Domnul nu-i cere în zadar: 
Să nu dai în sărman, să-i fii de ajutor. 


Balada si oratie 


Tata Noe, al vitei plantator, 

Si tu, Lot care-n pesteri ai baut, 
Pe-atat, incat te-a amagit Amor 
Să-ţi iei fetele tale-n asternut 
(Aici, nu vină să-ți aduc am vrut), 
Arhitriclin, în arta lor versat, 
Tustrei, rogu-vă faceți cunoscut 
Duhul lui Jean Cotart cel răposat! 


Din viţa voastră a purces cândva, 

Căci doar un vin de soi l-a mulţumit, 
Si-avere doar un piepten mai avea; 

E drept, tragea la toarta iscusit, 

Din mâini să scape cupa n-a greşit, 

Nici trândav la băut nu fu vreodat': 

Nobili seniori, lăsaţi nestavilit 

Duhul lui Jean Cotart cel răposat! 


Ca omul beat, împiedecat şi şui 
Adesea îl vedeam în drum spre casă 
şI-odată s-a ales cu un cucui, 
Îmi amintesc, prea o făcuse groasă. 
Pe scurt, n-a fost betiv pe lume ca să 
Bea mai vârtos, din zori în înserat; 
De strigă, aibă calea lesnicioasă 
Duhul lui Jean Cotart cel răposat! 


Printe, nici a scuipa n-ar fi putut, 
Striga mereu: Vai, gâtul mi-e uscat, 
Nicicând să-şi stingă setea n-a ştiut 
Duhul lui Jean Cotart cel răposat! 


Contrazicerea lui Franc Gontier 


Un popa gras in pufuri lenevea, 
In cald iatac, cu scoarte captusit; 
Madame Sidoine alaturi tolanea, 
Gingasa, alba, trup ferchezuit, 
ȘI zi şi noapte beau nectar, tihnit, 
În râs şi-alint, sărut şi îmbiere, 
Cu trupuri despuiate de plăcere. 
şi cum îi oblicesc prin cep uscat, 
Îmi zic: ca să alungi orice durere, 
Cel mai de preţ e traiu-ndestulat. 


De Franc şi cu Elena lui aveau 
Asemeni vieți de tihnă şi de pace, 

A ai $i ceapă nu mai miroseau, 
Scovardă unsă nu ştiau a face. 

Nu dau pe lapte prins şi pe potroace 
O ceapă degerată; nu caut sfadă 

Că dorm sub trandafirii din livadă; 
Nu-i mai tihnit pe podină un pat, 

Ce ziceti voi? E rost de vreo tagada? 
Cel mai de preţ e traiu-ndestulat. 


Mănâncă pită neagră de secară, 
şi beau tot anul apa de cişmea. 
Păsări de-aici la Vavilon ce zboară, 
Cu preţul lor, o zi n-aş rămânea, 
Un ceas să mă oprească n-ar putea. 
Dă Doamne, Franc Gontier să aibă pace, 
Lângă Elena, sub rozar de-i place; 
De le e bine aşa, nu-s supărat. 
Cu viata de la tara n-am ce face; 
Cel mai de pret e traiu-ndestulat. 


Printe, împacă-ne cu-n sfat cuminte. 
Cât despre mine, de nu-i cu bănat, 


Aud de mic copil şi iau aminte: 
Cel mai de preţ e traiu-ndestulat. 


Balada femeilor din Paris 


Chiar de le stim ca sunt limbute 
Pe florentine, venetiene, 

La zvonuri tare pricepute, 
Chiar şi bătrânele viclene, 
De-ar fi lombarde ori ramlene, 
Ori genoveze, stiu precis, 

Nici piemonteze ori savoiene, 
N-au plisc mai bun ca la Paris. 


Cica tin curs de-oratorie 
Napolitanele; le place 
Cotcodaceala, cum se stie, 
Celor nemtoaice ori prusace. 
De-s eghiptene ori grecoaice 
Sau unguroaice, nici in vis, 
Nici castiliene, spanioloaice, 
N-au plisc mai bun ca la Paris. 


Bretone, svitere? sa-nvete, 

La fel gascone, touluziene: 

La Podul Mic, stiu precupete 
De pesti ce le-ar muti; lorene, 
Ori englezoaice, caleziene, 
(Nu stiu, ajunge cate-am zis?) 
Nici picarde din Vallencienne, 
N-au plisc mai bun ca la Paris. 


Printe, da premiu de limbutie 
Pariziencelor, chiar daca li-s 
Talienele pizmase; dar, se stie, 
N-au plisc mai bun ca la Paris! 


Balada lui Villon pentru trupesa Margot 


Frumoasa de-o slujesc şi curte-1 fac 
Se cade a-mi zice şui ori minte goală? 
Cu ce-are ea, oricui i-ar fi pe plac, 
De dragul ei încing şi scut şi pală. 
Când muşterii sosesc, înşfac o oală 

Şi le-aduc vin, cu mâna liniştită, 
Le-astern şi poame, brânză, apa, pita, 
Zic Bene stat de-s darnici la platit, 
Poftiti, de-ti fi-n călduri şi cu ispita, 
In ăst bordel unde ne-am pripăşit. 


Dar seara, câteodată, iese tămbălău, 
Margot de-apare-n pat fără para. 

Nu pot s-o văd că mi se face rău; 

Îi smulg surtucul, brâul, rochia, 

Zălog să fie pentru partea mea. 

Cu pumnii-n sold, mă suduie că-s drac, 
Zbiară, se jură pe Isus că-i fac 

O nedreptate. C-un ciob ascuţit 

Îi scriu pe nas o buche şi-o înşfac, 

În ăst bordel unde ne-am pripăşit. 


Ne împăcăm apoi şi-un part îmi lasă 
Mai rău decât gândacul de gunoi. 
Râzând, un pumn pe creştet îmi apasă, 
Zice Gogo, mă bate pe turlo1, 

Şi-apoi dormim bustean, beti amândoi. 
În zori, îi chiorăie în pântec parcă, 
Mă-ncalecă şi poama şi-o încearcă. 
Eu gem sub ea, ca scândura turtit 
De preacurvie; vlaga vrea să-mi stoarcă, 
În ăst bordel unde ne-am pripăşit. 


Vânt, ploaie, geruri, pita nu lipseste, 
Iar de-s curvar, curvia molipseste, 


La orice sac un petec se gaseste. 
La mata rea, rau şoarec s-a prasit; 
Ocara ne urmează şi-n gunoi, 
Ne-am râs de cinste, râde ea de noi, 
În ăst bordel unde ne-am pripăşit. 


Balada bunei invataturi 
pentru cei cu viata pacatoasa 


Ori vinzi înscrisuri de iertare, 
Ori esti la cărți şi zar trişor 
Sau călpuzan, tot la frigare 
Ori în ulei se fierb şi mor 
Sperjuri, procleti de teapa lor, 
Hoti, japnici şi orice mişel: 
Ce crezi, unde-s prazile lor? 
Toate-s la crâşme şi bordel. 


Canti din tambale şi glumesţi, 
Sa-nseli nu ti-e pacat deloc, 
Râzi, zici din flaut şi vrajesti, 
Prin sate, târguri, iarmaroc, 
Farse, măscări. Câştigi la joc 
De zar, popice, cărți? La fel 
N-ai parte de al tău noroc, 
Toate-s la crâşme şi bordel. 


De-aşa mocirla te fereşte, 

Coseste, ară şi tesala, 

De cai şi de catâri grijeste; 

De nu te-ai purtat pe la şcoală, 
Ti-ajunge ce iti cade-n poală. 

Dar, daracind fuior cu zel, 

Nu duci ce-ai strans agoniseala, 

Toate la crâşme şi bordel? 


Nadragi, aba cu şnur, manti, 
Rochii şi haine de-orice fel, 
Duceti, până mai rău n-a fi, 
Toate la crâşme şi bordel. 


Balada prin care Villon 
cere tuturor iertare 


La Cartezieni, ca $i la toți 
Calugarii, la Devotate, 

La pierde vară cu saboti, 

La slugi, cocote-mpestritate 
In rochii stramte-ncorsetate, 
La fantele sfios de moare, 
Cu cizmulite moi, roscate, 
La toți le cer smerit iertare. 


La fete care sfârc arată 
Sa-nhate muşterii de soi, 

La hoți ce numai certuri cata, 
La saltimbanci cu maimutoi, 
La ghiuji, nebuni şi papitoi 
Ce fluieră de ţi-e mirare, 

Cu besici, prapuri, tărăboi, 
La toți le cer smerit iertare. 


Dar nu la câini şi trădători 

Ce mi-au dat numai coji uscate 
De mestecat, din noapte-n zori; 
De frica lor mă doare-n spate. 
Le-as da bes, râgâială poate, 
Dar nu pot, că nu-s pe picioare. 
Dar toate vrajbele-s uitate; 

La toți le cer smerit iertare. 


De cinşpe coaste li s-ar frange, 
Mărunt, dar cu barosul mare, 

Ori bici cu plumbi, până la sânge: 
La toți le cer smerit iertare. 


Balada de incheiere a 
Testamentului Mare 


Ici testamentul s-a-ncheiat, 
Sfârşind, al bietului Villon. 
Veniti când clopotele bat 

Si dau de mormântare zvon, 
În straie roşii vermillon. 
EI fu, (pe fudulii jurase), 
Amant martir, morții plocon 
Când lumea asta o lăsase. 


Si cred că nu mintea deloc, 
Căci l-au gonit fără pardon 
Iubitele, haine foc, 
Ca de-aici pana-n Roussillon 
Nu-i spine, ghimpe ori ghimpon 
Să n-aiba, (nu exagerase), 
Din straie, zdrente de barson, 
Când lumea asta o lăsase. 


Aşa a fost, nu altcumva, 
Golas pieri, fără zorzon; 

Ba, pe deasupra, când murea, 
Simtea al dragostei canon 
Mai ascuţit ca un piron 

De la curea, până la oase. 
(Noi dăm mirării noastre ton), 
Când lumea asta o lăsase. 


Printe ca şoimul acvilon, 
Plecând, o duşcă bună trase 
De roşu vin, acest craidon 
Când lumea asta o lăsase. 


Balada proverbelor 


Atât se scarpina o capră până moare, 
Atâta-1 oala bună până se ciobeste, 
Atât arzi fierul până-i roşu tare, 

Atât dai cu barosul până ce plezneste, 
Atâta face omul cât se pretuieste, 
Atâta te tot duci până când uiti de tine, 
Atâta eşti de rău pe cât te urgiseste, 
Atâta strigi urări până Crăciunul vine. 


Atât vorbeşti până iti calci cuvântul, 
Atât ai cinste pân-o terfeleşti, 

Atât promiti până uiţi legământul, 
Atâta te tot rogi până primeşti, 

Atâta face-un lucru cât plăteşti, 
Atâta-l cauţi până dai de bine, 

Ce-i lesne de găsit nu iti doreşti, 
Atâta strigi urări până Crăciunul vine. 


Atât tine la caine, până îl hrăneşte, 
Atâta zici un cântec pan’ l-ai învăţat, 
Atâta tii o poama până viermuieste, 
Atâta baţi cetatea până s-a predat, 
Atât aştepţi o şansă până ţi-a scăpat, 
Atâta te avanti până e rău de tine, 
Atât o mângâi pana-ti cade-n pat, 
Atâta strigi urări până Crăciunul vine. 


Atât te-ntreci cu gluma pana-1 jale, 
Atâta cheltuieşti până ai sărăcit, 

Atât eşti darnic de-ajungi coate-goale, 
Atât zici " 1a" pe cât eşti dăruit, 

Atât cât vezi altarul eşti smerit, 

Atâta dai pe cât ti-ar da oricine, 

Atât adie până-i vânt cumplit, 

Atâta strigi urări până Crăciunul vine. 


Printe, atat e tont pana s-a viclenit 
Atata se tot duce pana cand revine, 
Atat 1a ghionti pana s-a dumirit, 
Atata strigi urari pana Craciunul vine. 


Balada ziselor marunte 


Stiu musca-n lapte de-a picat, 
ştiu rang pe haina omului, 
ştiu de-i senin ori înnorat, 

ştiu bine rodul pomului, 

ştiu după clei de soiul lui, 

ştiu lucrurile ce-s de-un hram, 
ştiu cine-i harnic ori haihui, 
ştiu tot, de mine habar n-am. 


Știu haina după epolet, 

ştiu orice rasă monahală, 

ştiu pe stăpân şi pe valet, 

ştiu pe maicuta după poală, 
ştiu hoțul dupa ciripeala, 

ştiu cine-i lacom la bairam, 
ştiu unde-i vin ori bute goală, 
ştiu tot, de mine habar n-am. 


Catâr, catârcă ştiu ce mi-s, 
ştiu câte poartă în spinare, 
ştiu de Belet şi de Beatrice, 
ştiu pe abac o adunare, 
ştiu de-amăgiri şi de visare, 
ştiu pe husit de ce-i infam, 
ştiu Roma ce putere are, 
ştiu tot, de mine habar n-am. 


Printe, ştiu despre fiecare, 
ştiu după chip orişice neam, 
ştiu că de moarte nu-i scăpare, 
ştiu tot, de mine habar n-am. 


Balada adevarurilor false 


Nu-i ca flămândul om voios, 
Nici ajutor ca duşmănitul, 
Nu-i prânz ca fânul de gustos, 
Nici paznic bun ca adormitul, 
Nu-i om milos ca necinstitul, 
Nici sprijin ca de la-ngrozit, 
Nu-i mai smerit ca afurisitul, 
Nici minte ca la-ndragostit. 


Nu-s naşteri multe ca în baie, 
Nu-i mai fălos ca surghiunitul, 
Nu-s râsete ca la bătaie, 

Nici laudă ca neplătitul, 

Nu-i dragoste ca lingusitul, 
Noroc cât la nenorocit, 

Nu-i adevăr cum e scornitul, 
Nici minte ca la-ndragostit. 


Nu-i mai tihnit ca sărăcitul, 
Nici cinste ca-n obrazul gros, 
Nu-i laudă ca măsluitul, 

Nici ca puhavul sănătos, 
Nu-i cutezanta ca-n fricos, 
Nici sfat bun ca de la ticnit, 
Nu-i ca năuca om duios, 
Nici minte ca la-ndragostit. 


Vreti sa zic adevarul? fie: 
In boala joaca te imbie, 
Litera-i viata cea mai vie, 
Las e doar cine a-ndraznit, 
Oroare nu-i ca-n melodie, 
Nici minte ca la-ndragostit. 


Balada impotriva dusmanilor Frantei 


Să-i iese-n cale bestii scuipând foc, 
Ce Iason, Lâna căutând, zărise; 
Să se preschimbe-n animal pe loc, 
Cum şapte ani Nabucodonosor patise; 
Să piară în război precum troienii 
In jaf viclean, din pricina Elenii; 
Cu Tantal împreună fie azvarlit 

Si Proserpina-n iadul nesfârşit; 
Mai rău ca lov chinuie viata toată, 
Ca Dedalus în turn inlantuit, 
Cine-ar vrea răul Franţei vreodată! 


Să cânte patru luni pe fund de iaz, 
Cu capu-n jos, ca un buhai de baltă, 
Inlantuit la vasle, pe-un barcaz, 

Ca boul traga-n jug, vandut la Poarta, 
Ca Magdalena, ani treizeci ramana 
Golas, fără vreun strai de in sau lână; 
În lac precum Narcis piară-necat, 

Ca Absalom, de plete spânzurat, 

Ca Iuda, singur să isi dea răsplată, 
Ca Simon Magus moară ne-mpăcat, 
Cine-ar vrea răul Franţei vreodată! 


De-ar fi ca-n vremea lui Octavianus iară: 
Să-i dea să-şi bea tot aurul topit, 

Să-l pună între pietrele de moară, 
Precum pe Sfântul Victor l-au zdrobit; 
Sau aruncat în mare piară-năbuşit, 
Mai rău ca Iona, de balenă înghițit; 

Pe veci de razele lui Feb fie uitat, 
De-al Herei har, de Venus alungat, 
Lovească-l Marte cu puterea-i toată 
Cum lui Sardanapal 1 s-a-ntâmplat, 
Cine-ar vrea răul Frantei vreodată! 


Printe, să-l poarte Eol, vijelie, 

La Glaucus în codrii din pustie, 

De unde şi speranta-i alungată, 
Şi-n veci de virtute lipsit să fie 

Cine-ar vrea răul Franţei vreodată! 


Balada concursului de la Blois 


Lângă fântână mor de-al setei chin, 
Incins ca focul, clănțănesc din dinţi, 
În ţara mea sunt pe meleag străin, 
La gura sobei, dârdâieli fierbinţi, 
Gol ca un vierme, îmbrăcat în prinţ, 
Cu lacrimi râd, în vană aşteptare, 
Alean îmi este trista disperare, 

Mă bucur, dar plăcerile-s străine, 
Lipsit de orice vlagă mă simt tare, 
Bine primit, gonit de orişicine. 


Nu-mi pare sigur decât ce-i neclar, 

Ce-i limpede, de nepătruns imi pare, 

De ce-i în mână zic că n-am habar, 
Stiinta-mi vine doar din întâmplare, 
Câstig mereu şi pierd fără-ncetare, 

Zic "bună seara" când zorile mijesc, 

Mă tem, întins pe spate, că mă prăbuşesc, 
Sunt înstărit, dar n-am un ban la minc, 
N-am rude, dar aştept să mostenesc, 

Bine primit, gonit de orişicine. 


N-am griji de fel, dar mă căznesc mereu 

Să strâng averi ce nu mi le doresc, 

De bine-mi zice doar duşmanul meu, 

Cinstiti sunt cei care ma păcălesc, 

Prieteni mi-s acei ce-mi povestesc 

Că lebăda e corb negru tăciune, 

Cine-mi vrea răul are gânduri bune, 

Minciună, adevăr, tot una-s pentru mine, 
Tin minte tot, dar uit ca prin minune, 

Bine primit, gonit de orişicine. 


Printe îndurător, ca să-ţi spun drept, 
Multe pricep, dar nu-s de loc deştept, 


Nedrept sunt, dar de lege mi-e rusine; 
Ce-altcé mai stiu? Rasplata sa astept, 
Bine primit, gonit de orisicine. 


Epistola catre prieteni 


Va indurati de mine, indurare, 

Atât măcar, prieteni, de-ati avea! 

În hrubă zac, nu sub un pom în floare, 
Aici, în surghiunia cea mai grea, 

Cum Domnul se-nvoi cu Soarta mea. 
Cocote, crai, novici şi tinerei, 

Voi acrobati, voi dansatorii cei 

Mai iuți ca strechea, ageri ca iatanul, 
Cu voci ca zvonul unor clopoței, 

Aici îl lăsaţi pe Villon sărmanul? 


Voi menestrei cântând în voia lor, 

Craidoni, ce numai radeti şi glumiti, 
Şi risipiţi bani buni ori calpi cu spor, 

Oameni de duh, oleacă aiuriti, 

Estimp el moare de mai zaboviti. 

Stihuitori de cântec, vers, oratii, 

De se va stinge, faceti-i hbaţii. 

El zace, raze nu-i aduc aleanul, 

Nici adieri, i-s ziduri grele frații. 

Aici îl lăsaţi pe Villon sărmanul? 


Veniti să îl vedeți în pătimire, 

Nobili iertati de orice bir şi dare, 

Neaplecati la legi şi carmuire, 

Ci doar in fata Domnului cel mare. 

Postind duminici, martile, oricare, 

Lui dinţii ca de grebla i se fac, 

(Din coji uscate, nu din cozonac), 
Si-1 toarna-n mate apa cu toptanul, 

În hău adânc nu-i masă, nici hamac, 

Aici îl lăsaţi pe Villon sărmanul? 


Juni ori bătrâni, prinți ce vă pomenesc, 
Aduceti-mi iertare cu sigil domnesc, 


Si scoateti-ma-n cos, tras cu arcanul. 
Aşa se-ajuta porcii, ma gândesc; 
Guita unul doar, în turmă o tulesc. 
Aici îl lăsaţi pe Villon sărmanul? 


Petitie la ducele de Bourbon 


Stăpân al meu şi printe preatemut, 
Lujer de crin, din rege zamislit, 
Francois Villon, ce soarta l-a bătut 

Cu vânătăi avane, crunt lovit, 

Te roagă prin scrisoarea lui, smerit, 
Să-i dai un împrumut dacă ai vrea; 

La toate Curțile e gata a jura 

Ca-ti dă 'napoi, nu pierde-ncredintarea: 
Nici pagubi, nici câştig nu ai avea, 
Nimic n-ai pierde, decât aşteptarea. 


De la alti prinți lescaie n-a cerut, 

Doar de la tine, robul tău, cel care 

Din şase scuzi primiți cu împrumut, 

Mai toți i-a cheltuit pentru mâncare. 

De-odată a-i plăti, după onoare, 

Uşor şi de îndată se-mplineşte; 

În codrul din Patay ghinzi de găseşte 
Şi din castane implinind vânzarea, 

La tanc, fără zabava te plăteşte; 

Nimic n-ai pierde, decât aşteptarea. 


Ci de puteam să-mi vând din sănătate 
Unui lombard, ce-i lacom prin natură, 
Lipsa de bani cum mă mâna din spate, 
Poate-ncercam şi astă aventură. 

N-am bani în sân, nici pungă la centură; 
O, Doamne bun, iti spun mirarea toată, 
Că orice cruce-n cale mi se-arată, 

De lemn ori piatră-i, asta mi-e onoarea; 
De-ar fi s-o văz pe cea adevărată, 
Nimic n-ai pierde, decât aşteptarea. 


O, prinţ de crin şi plin de bunătate, 
Ce greu mi-ar fi, vei înţelege poate, 


De nu mi s-ar plini acum rugarea. 
Asculta, rogu-te, m-ajuta $1 socoate: 
Nimic n-ai pierde, decat asteptarea. 


Pe dosul scrisorii 


Du-te scrisoare, iute salta, 

Chiar de n-ai limbă, nici picioare, 
Să spui în a ta cuvântare 

Că sărăcia rău m-asaltă. 


Cearta dintre inima şi trupul lui Villon 


- Ce-aud? - Eu sunt! - Cine? - Inima ta, 
Ce ma mai tin doar într-un firicel: 

Licoare n-am, nici vlagă a bătea, 
Văzându-te retras şi singurel, 

Trist, alungat la colt ca un căţel. 

- De ce-s aşa? - De viaţa ta şucheată. 

- Ce-ti pasă tie? - Port durerea toată. 

- Dă-mi pace! - Cum? - A cugeta mă lasă. 
- Când va fi asta? - Cand oi creste-odata. 
- Altce nimic nu iti mai zic! - Nu-mi pasă! 


- Ce gânduri ai? - Să fiu om de valoare. 
- Ai împlinit treizeci! - Cât un catâr, şi ce! 
- Pai eşti copil? - Ba! - Mi se pare 
Eşti apucat! - şi cum, de gât ai vre? 
- Nimic nu ştii! - Ba ştiu de musca-n lapte e, 
Ce-i alb de ce e negru osebesc. 
- Ce, asta-i tot? - Ia vezi că mă zburlesc, 
Si iar ne hartuim de eşti ciudoasă. 
- Eşti chiar pierdut! - O să mă opintesc. 
- Altce nimic nu iti mai zic! - Nu-mi pasă! 


- Eu am mâhnirea; chinu-i pentru tine. 
Dacă erai un biet netot, zevzec, 
Te-aş fi iertat, hai, treacă de la mine. 
N-ai griji: bun, rău, la tine se petrec, 
Ti-e capul bolovan ori tare sec, 
Ori vrei să dai onoarea pe nesabuinta! 
Sa-nveti din asta, nu ai trebuinta? 
- De toate oi scăpa, întins pe masă. 
- Doamne, ce alinare! - Câtă elocinta! 
- Altce nimic nu iti mai zic! - Nu-mi pasă! 


- De unde ăst necaz? - E nenorocul care 
Insuşi Saturn mi-l puse în boccea, 


Ursita când mi-a scris. - Prostie mare! 
Stăpân pe soartă eşti, nu sluga sa, 
Cum Solomon în cartea lui scria: 
"Stau în a celui înțelept putere, 
Şi zodii, şi planete, după vrere" 
- Rămân cum sunt, ursita mi-e aleasă. 
- Ce spui tu? - Zău, credinta-mi cere. 
- Altce nimic nu iti mai zic! - Nu-mi pasă! 


- Vrei să trăieşti? - Domnul să-mi dea putinta! 
- Iti trebui . . . - Ce? - Mustrări de conştiinţă, 
Lectură multă. - Ce? - Cărţi de ştiinţă. 
Lasă smintitii! - Oi mai vedea eu, lasă... 
- O să tii minte? - Daca-mi dau silinta. 
- Nu sta până când dai de suferință. 
Altcé nimic nu iti mai zic! - Nu-mi pasa! 


Pricina sau balada Soartei 


Fortuna mi-au pus cărturarii nume, 
Iar tu, François, strigi că sunt rea şi crudă, 
Ce nu eşti om cu fală şi renume. 
Mai buni ca tine-n vărării asudă 

Şi sparg în ocne pietrele cu trudă. 
Te plângi, cu toată viaţa de ruşine? 
Nu eşti tu singurul, şi nici nu se cuvine; 
Priveşte-mi faptele de-odinioară bine, 
Ce multi viteji s-au prapadit prin mine; 
Pe lângă ei, ştiu, esti un biet poltron. 
Stai liniştit şi vorba ţi-o atine. 
Să te-nvoieşti cu ce ţi-am dat, Villon! 


Pe marii regi îmi căşunase mie 

În vremurile vechi, de altădat'. 
Priam muri cu-ntreaga lui armie, 
Cetate, turn şi zid nu l-au scăpat; 
Lui Hanibal, ce soartă i s-a dat? 

În Cartagina moartea l-a învins, 

Pe Scipio, aşişderi l-a cuprins; 
Senatului pe Cezar l-am vândut; 
Pompei în Eghipet a fost pierdut; 
Într-un vârtej pe mări pieri Iason; 
Prin foc poporul Romei l-am trecut. 
Să te-nvoiesti cu ce ţi-am dat, Villon! 


lar Alexandru, care-atât s-a războit, 
Tânjind spre stelele Pleiadelor, şi el 
De mâna mea pieri: l-am otrăvit. 
Regele Alfazar căzu peste drapel 
Pe câmpul de bătaie. În ăst fel 

Mi-s faptele şi-asemeni vor urma, 
Căci n-am la nimeni socoteli a da. 
Pe Holofrenes, idolatru blestemat, 
Tudita l-a străpuns, dormind în pat, 


In cortul lui, cu un pumnal. Pe Absalon? 
Pe când fugea, de par l-am spânzurat. 
Să te-nvoietti cu ce ţi-am dat, Villon! 


François, de-aceea să asculti ce-am zis: 

Socoată de n-aş da la Domnu-n Paradis, 

Te-aş fi tras ca pe-o zdreanta prin darmon, 
Si pentru un păcat, zece-aş fi scris. 

Să te-nvoiesti cu ce ţi-am dat, Villon! 


Lauda Curţii Parlamentului 


Cinci simţuri toate: ochi, urechi şi gură 
Cu nas şi pipăitul dimpreună 

Cu mădulare, slabe de-o măsură, 

Din locul lor, fiecare astfel spună: 
Slăvită Curte, care-aici ne-adună, 
Necazul nostru ai ştiut a-l drege, 

Ori, numai limba n-ar putea alege 
Destule vorbe ca să-ți multumească; 
Deci toate iti graim, fiică de Rege 
Mamă a celor buni, soră-ngerească! 


Frange-te inima-n frigare intepata 
Si nu te-ncrancena asa de tare 
Ca stanca din desert, ce altadata 
Tudeilor fu setei alinare; 
Curgeti, voi lacrimi, pentru indurare; 
Ca inima-n umilu-i suspinat, 
Lauda Curţii, soata Sfântului Regat, 
şansa francezilor, străinii te slăvească, 
Înaltă zămislire-n cer curat, 
Mamă a celor buni, soră-ngerească! 


Voi, dinții mei, din gingie săltaţi, 
Ieşiți 'nainte, mulțumire dând, 

Ca orgă, clopot, goarnă să cantati, 
Azi grija mestecatului uitând; 
Ganditi că morții ati fi fost, pe rând, 
Splină, ficat, plămân cu suflul tău, 
Tu trup stricat, ce îi plăcuse, zău, 
Ca ursul, porcul să se mocirleasca; 
Curtea slaviti-o, până nu-i mai rau, 
Mamă a celor buni, soră-ngerească! 


Printe, trei zile pas nu-mi interzice, 
Să-i vad pe-ai mei, adio să pot zice, 


Căci fără ei n-am cine să-mi plătească, 
Slăvită Curte, fiat, nu dezice, 
Mamă a celor buni, soră-ngerească! 


Balada apelului 


Ce crezi, Garnier, de jalba mea, 
A fost cuminte ori sfruntata? 
Orice faptura si-ar scapa 
Pielea — cu sila-ncatusata 
Ea se dezleaga, doar sa poata. 
Sa-mi tie predici, le-a placut 

Şi dascaleli, la judecată: 
Se cuvenea sa fi tacut? 


Pe Hue Capet de-l mosteneam, 
Ce-i fiu de măcelar, se ştie, 

În zdrente, nu mă mai umflam 
Cu apă chioară-n puşcărie. 
Pricepi cea înşelătorie? 

Mă osândiră cum au vrut, 

Dar pe nedrept, cu miselie: 

Se cuvenea să fi tăcut? 


Sub pălărie oare crezi 

Că n-am nici pe atât glagoare 
Să spun cuvântul "Apelez"? 

Ba am destulă, mi se pare, 
Chiar de nu mă încred prea tare. 
Iar când sentinta a căzut: 
"Spânzurat fi-vei!" spune, oare 
Se cuvenea să fi tăcut? 


Printe, de n-aveam piuit, 
Precum Clotar m-ar fi făcut, 
Par la răscruce, colbuit. 

Se cuvenea să fi tăcut? 


Balada franco-latina 


Un sfat profund şi minunat 
Din cartea sfântă izvoreşte: 
În căsnicie, un bărbat, 

Să n-o ia razna, nebuneste. 
Pricina: simţul se toceşte, 

La orice om, cum l-ar chema. 
Pe prost nu-i chip a-l sătura. 


Lecţia, văd, se-adevereşte: 
Să nu-ţi pui vlaga la mezat, 
Mai bine e să stai muteste 

Si să-nduri orice murmurat 
Cand soata striga: Hai in pat! 
Fa-te ca nu pricepi ce vrea: 
Pe prost nu-i chip a-l satura! 


Mai tari decât Samson au dat 
Asaltul şi-au pierdut prosteste. 
Scutul Venerei, ne-nfricat, 
Orişice bâtă o blegeste. 


Cine nu ştie vorba mea: 
Pe prost nu-i chip a-l sătura! 


Printe prea înţelept, citeşte 

O pildă: şi-un viclean sadea, 
Bun la împins, tot se-amăgeşte. 
Pe prost nu-i chip a-l sătura! 


Epitaful lui Villon in forma de balada 


Fraţi oameni, care după noi trăiţi, 
N-aveti spre noi inime împietrite tare, 
Căci mila voastră de ne-o daruiti 
Domnul vă va primi mai cu-ndurare. 
Cinci, şase, iată-ne-n spânzurătoare, 
lar carnea, îmbuibată altădat' 

De mult e putrezită de păcat; 

Ni-s oasele cenusi şi spulberare. 

Nu radeti de necazul ce ni-e dat, 

Ci să-l rugați pe Domnul de iertare! 


Fraţi de vă zicem, să nu ne priviți 

Cu scârbă, chiar de moartea ne-a pălit 
Prin mâna legii. Însă bine ştiţi 

Că nu toți calea dreaptă au găsit. 
Rugi pentru noi, acum că am pierit, 
Spre Fiul Preacuratei să-nălțaţi, 

De mila Lui să nu sfârşim uitaţi, 
Ferească-ne de iad şi fulgerare. 

Ci morţi suntem, să nu ne tulburati, 
Ci să-l rugați pe Domnul de iertare! 


Ploile ne-au muiat şi ne-au spălat, 
Soarele ne-a uscat şi innegrit; 

Corbi, cotofene, ochii ne-au scurmat, 
Bărbi şi sprâncene ni le-au ciugulit. 

O clipă de hodină n-am găsit; 
Încoace-'ncolo vântul de-a suflat, 

În voia lui mereu ne-a legănat, 

De păsări mai ciupiti ca nişte degetare. 
Să n-aveţi soarta noastră niciodat’, 

Ci să-l rugaţi pe Domnul de iertare! 


Isuse, Prinţ al lumii, mila Ta 
Păzească-ne de iad, să nu ne ia 


Nici sufletul plocon, nici alta dare: 
Oameni buni, nu ne luati in zeflemea 
Ci să-l rugaţi pe Domnul de iertare! 


Din volumul Francois Villon - Balade 

